Սուրբ Գևորգ վանք (Գոմք)

Գոմքի Սուրբ Գևորգ վանք, հայկական վանական համալիր էր պատմական Վասպուրական նահանգում։ Կառուցվել է 905 թ-ին և գործել մինչ Մեծ Եղեռնը։ Ոչնչացվել է տեղի քրդերի և թուրքերի կողմից։ Տեղի հայ գյուղացիներն այն անվանել են Ջոջգլուխ վանք։ Վանքն իր անունը ստացել է ամենամոտ գյուղի՝ Գոմսի անունից, որն այժմ քուրդ բնակիչները կոչում են Կումուս (Kümüs), իսկ թուրքերեն անվանումը Չանաքդյուզու (Çanakdüzü) է։ Վանքը գտնվում է Վանա լճի ափին և շուրջն ունի քառակուսի ամրացված պարիսպ։ Պարիսպը կապված չէ եկեղեցու կառուցվածքին, ինչը ենթադրում է, որ այն ավելի ուշ շրջանի շինություն է, և եկեղեցին սկզբում եղել է անկախ։ Պարսպի հարավ-արևելյան և հյուսիս-արևելյան անկյուններում կան օվալաձև պաշտպանական աշտարակներ։ Պատի որմնագրությունը ցույց է տալիս երկու հստակ շերտեր. ներքևի երեք քառորդը կառուցվել է անտաշ, բայց կանոնավոր շարված քարերի միջոցով, իսկ վերին մեկ քառորդը՝ ավելի մեծ և ավելի քիչ կանոնավոր շարված քարերով: